**ΕΠΑΓΓΕΛΜΑ-ΕΡΓΑΣΙΑ**

**Ορισμός**: είναι η συνειδητή και συστηματική προσπάθεια του ανθρώπου που αποσκοπεί στην επίτευξη κάποιου έργου πνευματικού ,ηθικού ή χειρωνακτικού ώστε να ικανοποιηθούν συγκεκριμένες ανθρώπινες ανάγκες. Συνήθως το επάγγελμα στοχεύει στην ικανοποίηση βιοποριστικών αναγκών. Προέρχεται από το ρήμα επαγγέλομαι =υπόσχομαι .Επάγγελμα είναι η υπόσχεση ουσιαστικά που δίνει ο πολίτης στην κοινωνία ότι θα συμβάλλει με την εργασία του στην κοινωνική ανάπτυξη και πρόοδο αντισταθμίζοντας με αυτόν τον τρόπο τα οφέλη που αποκομίζει από την ένταξή του στην κοινωνία.

**Παράγοντες που επηρεάζουν το άτομο στην επιλογή επαγγέλματος**

* Οι κλίσεις ,το ταλέντο
* Κοινωνικό κύρος
* Οικονομικές απολαβές
* Χαρακτήρας του ατόμου ,η προσωπικότητα
* Αγορά εργασίας (παροντικές –μελλοντικές συνθήκες)
* Οικογενειακή παράδοση και οικογενειακό περιβάλλον: (οικονομική κατάσταση, τόπος διαμονής ,πνευματικό επίπεδο ,σχέσεις μελών ,κοινωνική στάθμη)
* Επιρροές από το περιβάλλον (οικογενειακό ,σχολικό, φιλικό ,κοινωνικό)
* Πρότυπα προβαλλόμενα από τα ΜΜΕ
* Επαγγελματικός προσανατολισμός
* Στερεότυπα ,προκαταλήψεις

**Προσφορά επαγγέλματος**

**Α. στο άτομο**

* Ικανοποίηση βιοτικών αναγκών ,αφού εξασφαλίζονται υλικά αγαθά απαραίτητα για τη διαβίωση του ανθρώπου
* Οικονομική ανεξαρτησία και αυτάρκεια
* Δημιουργικότητα ,φαντασία
* Κοινωνικοποίηση ,αίσθημα συλλογικότητας
* Απόκτηση γνώσεων ,δεξιοτήτων
* Κύρος ,κοινωνική αναγνώριση
* Διαμόρφωση συμπεριφοράς
* Ανάπτυξη κοινωνικών σχέσεων
* Αυτοπεποίθηση

**Β. στην κοινωνία**

* Οικονομική ανάπτυξη
* Προάγεται η τέχνη
* Επιστημονική πρόοδος
* Τεχνολογική ανάπτυξη
* Κοινωνική συνοχή
* Ευημερία των πολιτών
* Εξασφάλιση κοινωνικών αγαθών (υγεία ,παιδεία ,περίθαλψη)

**Κριτήρια ορθής επιλογής επαγγέλματος**

* Επιθυμίες ,κλίσεις ,ταλέντο του ατόμου
* Σωματικά ,πνευματικά ,ψυχικά χαρακτηριστικά
* Συνθήκες εργασίας
* Οικονομικές απολαβές
* Ανάγκες της αγοράς
* Μελλοντικές προοπτικές ζήτησης
* Ευελιξία ,ανταγωνιστικότητα
* Αυτογνωσία
* Ορθός επαγγελματικός προσανατολισμός (Επαγγελματικός προσανατολισμός είναι η συστηματική και επιστημονική μεγάλης διάρκειας βοήθεια προς το άτομο, ώστε να γνωρίσει τον εαυτό του, και, αξιοποιώντας τις ικανότητες του, να επιλέξει το επάγγελμα που ταιριάζει στην προσωπικότητα του.)

**Αρνητική επίπτωση της εργασίας στο άτομο**

* Μείωση ελεύθερου χρόνου
* Σωματική και ψυχοπνευματική κόπωση
* Μείωση ενεργητικότητας ,σταδιακή φθορά
* Άγχος και πίεση λόγω πολλαπλών υποχρεώσεων
* Αλλοτρίωση πνευματική αφού η σύγχρονη εργασία χαρακτηρίζεται από:
* *Τυποποίηση*
* *Ομοιομορφία*
* *Μηχανιστικές κινήσεις*
* *Έλλειψη πρωτοβουλίας και δημιουργικότητας*
* *Μονομέρεια*
* *Αυστηρή εξειδίκευση*
* *Αγχωτική παραγωγή*

**Συμπέρασμα :**Η επιλογή επαγγέλματος είναι μια σοβαρή και σημαντική διαδικασία που καθορίζει σε μεγάλο βαθμό τη ζωή και την προσωπικότητα του ατόμου .Πρέπει συνεπώς να λαμβάνεται με ορθά κριτήρια που θα οδηγούν το άτομο στην ικανοποίηση των αναγκών του και σε πληρότητα .Πολύτιμοι αρωγοί μπορούν να σταθούν κυρίως η οικογένεια , το σχολείο ,η πολιτεία ώστε να δώσουν την καταλληλότερη κατεύθυνση στον επαγγελματικό προσανατολισμό των νέων και να διαμορφωθούν ολοκληρωμένες προσωπικότητες ,υπεύθυνοι εργαζόμενοι ,ευτυχισμένοι άνθρωποι.

 <<Ο άνθρωπος μπαίνει στο επάγγελμα όπως σε μια σφαίρα από την οποία δεν πρόκειται να βγει όσο μακριά κι αν ζήσει.>> (Ευ.Παπανούτσος)